વર્તમાન પરિસ્થિતિ પર ચર્ચા કરતાં કેનન ઈન્ડિયાના અધ્યક્ષ અને સીઈઓ, શ્રી કાજુત્દા કોબાયાશીએ જણાવ્યું હતું કે, “સામાજિક વિકાસ માટે અમારી ફ્‌લેગશીપ સીએસઆર પહેલ – ‘અડૉપ્ટ અ વિલેજ’ ” દ્વારા છેલ્લા ૬ વર્ષમાં મહત્વપૂર્ણ સિદ્ધિઓ હાંસલ કરી છે. આત્મનિર્ભર મોડલ અંતર્ગત અમે હરિયાણામાં સૌ પ્રથમ ‘ફિરોઝપુર નમક’ ગામને દત્તક લીધુ હતું જ્યારે હવે તેમાં અમે એક નવીન માહેશ્વરી ગામનો સમાવેશ કરી રહ્યા છીએ. ગત વર્ષે અમે ભારતમાં અમારા અસ્તિત્વને બે દાયકા પૂર્ણ કર્યા અને ગૌરવપૂર્ણ ઉપલબ્ધિ પ્રાપ્ત કરવા માટે અમને સહયોગીઓ, કર્મચારીઓ અને સમાજના લોકોનું સમર્થન સાંપડ્‌યું હતું. સામાજિક કલ્યાણની દિશામાં ‘ર્લનિંગ બિયોન્ડ બુક્સ’ અમારી નવીનત્તમ પહેલ છે, જ્યાં અમે દત્તક લીધેલા ગામના બાળકોને તેમના જ્ઞાનની સીમાઓને વિસ્તારીશું. બાળકોને તેમના ઘર અને શાળાની સીમાની બહાર શૈક્ષણિક યાત્રા પર લઈ જઈશું અને તેઓ મહત્વકાંક્ષી બને તે માટે પ્રયત્ન કરીશું તેમજ તેઓ સ્વપ્ન જોતા શીખશે ને વધારે પ્રમાણમાં મહેનત કરતા થશે જે અમારા અભિયાનની ફલશ્રુતિ હશે. મને પૂર્ણ વિશ્વાસ છે કે, અમારા ભાગીદાર – એચપીપીઆઈ, અમારી જવાબદારીઓ પૂર્ણ કરવામાં સહાયરૂપ બનશે.”